
	1.
	Techninės specifikacijos 4.4. punkte rekomenduojama orientuotis į universalaus dizaino principus, t.y. kurti tokias erdves, kad jomis be specialaus pritaikymo galėtų judėti visų grupių žmonės.
Techninės specifikacijos 4.5. punkte teigiama: „Ekspozicija kuriama kūrybiškai prisilaikant techninėje užduotyje suformuotų temų ir funkcinių modulių.“
Atsakyme į klausimus (2025.08.05) rašoma: „Vadovaujantis konkurso sąlygomis pastate numatyti trys aukštai. Tai sudėtinė Molėtų vandens pažinimo centro koncepcijos dalis, leisianti atskleisti Didžiojo vandens apytakos rato idėją.“
Prašytume patikslinti, ar ekspoziciją galima kurti trijuose skirtinguose pastato lygiuose, nebūtinai esančiuose vienas virš kito, tačiau prisilaikant techninėje užduotyje suformuotų temų ir funkcinių modulių bei atskleidžiant Didžiojo vandens apytakos rato idėją.
	Taip, ekspoziciją galima kurti trijuose skirtinguose pastato lygiuose, nebūtinai esančiuose vienas virš kito. 

	2. 
	Techninės specifikacijos 4.2. punkte nurodoma: „Cokolinis aukštas arba atskira požeminė pastato dalis turėtų būti pritaikyta civilinės saugos paskirčiai“
Prašytume patikslinti, kokiam žmonių skaičiui numatyti priedangos patalpą.
	Civilinės saugos patalpos turi būti pritaikytos ne mažiau kaip 70 žmonių. 

	3. 
	Įvertinę užduoties apimtį ir sudėtingumą – projektuojant tiek pastatą, tiek viso sklypo planą bei vidaus ir lauko ekspozicijas – matome, kad siekiant parengti kokybišką, visapusiškai išvystytą pasiūlymą, esamas terminas (2025 m. rugsėjo 26 d.) yra gana įtemptas. (dar turėkime omenyje ir vasaros atostogų metą).
Atsižvelgdami į tai, prašome pratęsti konkurso pasiūlymų pateikimo terminą vienu mėnesiu, iki 2025 m. spalio 26 d.
Esame įsitikinę, kad toks pratęsimas suteiktų galimybę dalyviams pateikti dar labiau išbaigtus ir kokybiškus projektinius sprendinius, kas prisidėtų prie galutinio rezultato kokybės.

	Informuojame, kad pasiūlymų pateikimo terminas yra pakankamas kokybiškam pasiūlymų pateikimui, atitinkantis Lietuvos Respublikos viešųjų pirkimų įstatyme įtvirtintas nuostatas ir pratęstas nebus. 

	4. 
	Esame suinteresuoti dalyvauti architektūriniame konkurse, tačiau vasaros metu vykusių kitų konkursų pratęsti terminai artimai sutampa su šio konkurso darbų pateikimo terminu. Dėl šios priežasties prašome pratęsti pasiūlymų pateikimo terminą bent 45 kalendorinių dienų, kad galėtume parengti kokybišką pasiūlymą.
Manome, kad termino pratęsimas būtų naudingas ir perkančiajai organizacijai, nes leistų sulaukti daugiau dalyvių, idėjų įvairovės ir aukštesnės kokybės sprendinių.
	Informuojame, kad pasiūlymų pateikimo terminas yra pakankamas kokybiškam pasiūlymų pateikimui, atitinkantis Lietuvos Respublikos viešųjų pirkimų įstatyme įtvirtintas nuostatas ir pratęstas nebus.

